**Յուլիանա Նորիջցի** (ինչպես նաև՝ Յուլիանա Նորվիչցի, Յուլիանան Նորվիչից, Յուլիանան Նորիջից, անգլ.՝ Julian of Norwich, նոյեմբերի 8, 1342 կամ 1343, Նորիջ, Norfolk, Անգլիայի թագավորություն - ոչ վաղ քան 1416, Նորիջ, Norfolk, Անգլիայի թագավորություն), անգլիացի հոգևոր գրող, կնոջ կողմից անգլերենով գրված առաջին գրքի հեղինակը։

Կենսագրություն
--------------

Նրա կյանքի մասին շատ քիչ տեղեկություններ են պահպանվել, անգամ այն անունը, որով նա հայտնի է եղել դարեր շարունակ, պայմանականորեն տրված է եղել Նորիջի տաճարին, որի մոտակայքում նա ճգնավոր է եղել։ Պատկանել է Հռոմի կաթոլիկ եկեղեցուն։ Նա իր ամբողջ կյանքը գործնականում ապրել է անգլիական Նորիջ քաղաքում, որը նույնպես ունեցել է կենսունակ կրոնական կյանք։ Երեսուն տարեկան հասակում ծանր հիվանդություն է տարել, որի ընթացքում մի քանի ուժեղ հոգևոր պատկերացումներ է ունեցել։ Յուլիանան ապաքինվել է հիվանդությունից և քսան տարի անց իր տեսիլքները գրել «*Աստվածային սիրո տասնվեց հայտնություններ*» գրքում (մոտ՝ 1393 թ.): Նրա գործը լայնորեն հայտնի էր Անգլիայում։ Իր կյանքի մեծ մասը Յուլիանան ապրել է մշտական մեկուսացման մեջ, մի խցում, որը կցված էր Նորվիջի Սուրբ Ջուլիանա եկեղեցուն։ Հոգևոր քննարկումների համար նրան այցելել է Մարջերի Քեմփը։ 

Ռիչարդ Ռոլլ դե Հեմփոլի և «Անգիտության ամպ» տրակտատի անանուն հեղինակի հետ միասին նա համարվում է անգլիական միջնադարյան ամենամեծ միստիկներից մեկը։ Որևէ հստակ տեղեկություն հայտնի չէ Յուլիանայի անվան, ընտանիքի, կրթության, կյանքի մասին։ Նախապատվությունը տալով անանուն գրելուն և աշխարհից մեկուսանալուն, նա, այնուամենայնիվ, ազդեցիկ էր իր սեփական կյանքի ընթացքում։ Նրա ձեռագրերը խնամքով պահպանել են Բրիջիտին և Բենեդիկտին միանձնուհիները։ Բողոքական ռեֆորմացիան շատ երկար ժամանակ կանխարգելեց դրանց տպագրությունը։ Երկար տեքստն առաջին անգամ հրատարակվել է 1670 թվականին՝ Բենեդիկտին Սերենուս դե Քերսիի կողմից՝ «Աստվածային Սիրո XVI հայտնություններ» վերնագրով։ Քրեսսիի գիրքը վերանայվել է Հարգրեավզ Պարկերի կողմից 1843 թվականին, իսկ տեքստի արդիականացված տարբերակը հրատարակվել է Ջ. Տ. Հեկերի կողմից՝ 1864 թվականին։ Յուլիանան այսօր համարվում է քրիստոնեական կարևոր միստիկ և աստվածաբան։

Ճանաչում
--------

Յուլիանան խորապես ընդունվում էր ինչպես կաթոլիկների, այնպես էլ բողոքականների կողմից։ Թոմաս Էլիոթը նրա հայտնությունները մեջբերել է իր քառյակներում. «*Մեղքն անխուսափելի է, բայց ամեն ինչ կկարգավորվի, և դա լավագույն կերպով կարվի*» («Փոքր Գեյդինգ»)։ Ամերիկացի բանաստեղծ, աստվածաբան Թոմաս Մերթոնը նրան անվանել է անգլիական մեծագույն միստիկ և աստվածաբան։

Յուլիանայի ժամանակակից քանդակը զարդարում է Նորիջի անգլիական եկեղեցու ճակատը։

Գրականություն
-------------

* Никола, М. И. Юлиана из Норича и Маджери Кемп у истоков женской повествовательной традиции в Англии. / М. И. Никола // Русскозарубежные литературные связи: Межвуз. сб. науч. тр. / Под ред. Н. М. Ильченко. Н.Новгород, НГ ПУ, 2005. — С. 83-96.
* Jantzen G. Julian of Norwich: mystic and theologian. New York: Paulist Press, 1988
* Nowakowski Baker D. Julian of Norwich’s Showings: from vision to book. Princeton: Princeton UP, 1994.

Ծանոթագրություններ
------------------

1. 1 2  *(unspecified title)* — ISBN 978-0-19-811206-8
2. 1 2  *(unspecified title)* — ISBN 978-0-281-07737-3


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · MusicBrainz · Գուտենբերգ նախագիծ |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · Օքսֆորդի կենսագրական · Catholic (1997—…) · Dictionary of National Biography · Universalis |
|  |
| 

|  Չափորոշչային վերահսկողություն |
| --- |
|  |
| BAV: ADV10376624 · BIBSYS: 90637069 · BNC: a19886330 · BNE: XX1111361 · BNF: 11909198v · CiNii: DA04841221 · GND: 118558692 · ICCU: CFIV044121 · ISNI: 0000000079801193 · LCCN: n79089397 · LNB: 000182931 · NKC: jn19990004103 · NLG: 188710 · NLP: a0000001182094 · NSK: 000164459 · NTA: 06907240X · NUKAT: n97080091 · LIBRIS: 191312 · SUDOC: 027469417 · VIAF: 97938503 · WorldCat VIAF: 97938503 |

 |

 |